gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9127, del 14-07-2021 (2021/7688)

RESOLUCIÓ de 13 de juliol de 2021, del conseller de Política Territorial, Obres Públiques i Mobilitat, sobre modificació temporal del règim de delegació de l'exercici de competències en determinats òrgans de la Conselleria.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9127

Data del DOGV
:   14-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7688


Data del document
:   13-07-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 13 de juliol de 2021, del conseller de Política Territorial, Obres Públiques i Mobilitat, sobre modificació temporal del règim de delegació de l'exercici de competències en determinats òrgans de la Conselleria. [2021/7688]  
Mitjançant Resolució de 23 de juliol de 2019 (DOGV 8600, 26.07.2019) es va establir el règim de delegació d'exercici de competències en determinats òrgans d'aquesta conselleria.  
En l'apartat primer de la disposició resolutiva catorzena, es va establir que «en cas d'absència, vacant o malaltia dels titulars dels òrgans superiors o directius de la conselleria, les competències delegades en la present resolució seran exercides seguint el següent ordre de prelació...».  
El sotssecretari d'aquesta conselleria es trobarà absent, per motius personals, els pròxims dies del 14 al 25 de juliol, tots dos inclosos, per la qual cosa serà necessari que un altre càrrec públic d'aquesta exercisca temporalment les competències que té assignades en la mencionada resolució, considerant-se convenient, per raons d'organització interna, alterar el règim ordinari de substitució establit en aquesta resolució per a aquest concret període temporal.  
En virtut d'això, de conformitat amb el que s'estableix en els articles 9 i 10 de la Llei 40/2015, d'1 d'octubre, de règim jurídic del sector públic i fent ús de les facultats que em confereix l'article 63 de la Llei 5/1983, de 30 de desembre, del Consell, resolc:  
  
Primer  
Atribuir a la Secretaria Autonòmica d'Obres Públiques, Transports i Mobilitat Sostenible, en el concret període temporal delimitat entre els pròxims dies 14 a 25 de juliol de 2021, tots dos inclusivament, l'exercici de totes les competències delegades en el Sotssecretari d'aquesta Conselleria en la resolució de 23 de juliol de 2019, esmentada.  
  
Segon  
La present resolució produirà efectes des del mateix dia de la seua publicació en el Diari Oficial de la Generalitat Valenciana.  
  
València, 13 de juliol de 2021.- El conseller de Política Territorial, Obres Públiques i Mobilitat: Arcadi España García.
Diari Oficial de la Generalitat Valenciana


Sumari del DOGV 9104, del 10-06-2021 (2021/6358)

Informació pública del procediment de la pròrroga de la declaració de zona de gran afluència turística de l'Alfàs del Pi.
-------------------------------------------------------------------------------------------------------------------------

### Dades del document

Número de DOGV
:   9104

Data del DOGV
:   10-06-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/6358


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública del procediment de la pròrroga de la declaració de zona de gran afluència turística de l'Alfàs del Pi. [2021/6358]  
A fi de donar publicitat al procediment corresponent de la pròrroga de la declaració de zona de gran afluència turística del municipi de l'Alfàs del Pi (expedient ZGAT, pròrroga 03/2021), s'obri un període d'audiència pública durant el termini de 10 dies, comptadors des de l'endemà que es publique aquest anunci en el Diari Oficial de la Generalitat Valenciana, el qual es tramita de conformitat amb el que estableixen els articles 21 i 21 bis de la Llei 3/2011, de 23 de març, de comerç de la Comunitat Valenciana (modificada pel Decret llei 1/2015, de 27 de febrer), aplicable d'acord amb el que preveu la disposició transitòria tercera de la Llei 21/2017, de 28 de desembre, de mesures fiscals, de gestió administrativa i financera, i d'organització de la Generalitat (DOGV 8202, 30.12.2017).  
L'expedient es pot consultar en l'enllaç següent de la Direcció General de Comerç, Artesania i Consum, a l'apartat d'informació pública: http://cindi.gva.es/es/web/comercio, i a les dependències de la Direcció General de Comerç, Artesania i Consum, a la Ciutat Administrativa 9 d'Octubre, carrer de la Democràcia, 77, torre 2, així com al Servei Territorial de Comerç i Consum d'Alacant, carrer de Churruca, 29, 5a planta, 03750 Alacant, en horari de 09.00 a 14.00 hores, de dilluns a divendres.  
Les al·legacions o els suggeriments han d'anar adreçats a la Direcció General de Comerç, Artesania i Consum, i s'han d'enviar al correu electrònic: dgcc\_ynyc@bar.kf, amb l'assumpte «ZGAT pròrroga l'Alfàs del Pi», o entregar-se per escrit; en tots dos casos, s'han de fer constar el nom, els cognoms, el NIF i el domicili o bé l'adreça electrònica de la persona interessada, si aquest és el mitjà triat a l'efecte de comunicacions, i es poden presentar als llocs indicats al paràgraf anterior i en qualsevol dels previstos en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
València, 3 de juny de 2021.- El subdirector general de Comerç i Consum: Miguel Ángel Romero García.
Diari Oficial de la Generalitat Valenciana


Sumari del DOGV 9095, del 28-05-2021 (2021/4867)

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a l'ampliació d'una indústria d'encenalls de fusta al terme municipal d'Utiel.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/4867


Data del document
:   04-05-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a l'ampliació d'una indústria d'encenalls de fusta al terme municipal d'Utiel. [2021/4867]  
Admesa a tràmit la sol·licitud de declaració d'interès comunitari promoguda per Rafael Ramón e Hijos, SL, per a una atribució d'ús i aprofitament en sòl no urbanitzable, relativa a l'ampliació d'una indústria d'encenalls de fusta (expedient 1616491), al terme municipal d'Utiel, ubicada al polígon 37, parcel·les 112, 113, 114, 134, 135 i 229, i de conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interès comunitari i estudi d'integració paisatgística) i formular per escrit les observacions que estimen pertinents, en la pàgina web https://ovius.gva.es/oficina\_tactica/#/inicio entrant en l'apartat «Consulta DICs», així com en les oficines del Servei Territorial d'Urbanisme de la Conselleria de Política Territorial, Obres Públiques i Mobilitat, edifici PROP del carrer de Gregori Gea, núm. 27, de València, en horari d'exposició al públic de 09.00 a 14.00 hores (demanant cita prèvia als telèfons 416164877 i 247919969).  
  
  
València, 4 de maig de 2021.- El cap del Servei Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 9154, del 18-08-2021 (2021/8654)

ACORD de 6 d'agost de 2021, del Consell, d'autorització de l'expedient de rescabalament EI 9/2021 per obligacions contretes en 2019 i 2020.
-------------------------------------------------------------------------------------------------------------------------------------------

### Dades del document

Número de DOGV
:   9154

Data del DOGV
:   18-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8654


Data del document
:   06-08-2021

Organisme emissor
:   Presidència de la Generalitat

Tipus de document
:   Acord

ACORD de 6 d'agost de 2021, del Consell, d'autorització de l'expedient de rescabalament EI 9/2021 per obligacions contretes en 2019 i 2020. [2021/8654]  
D'acord amb el que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i l'article 28.c de la Llei 5/1983, de 30 de desembre, de la Generalitat, del Consell, a proposta del president de la Generalitat, el Consell, amb la deliberació prèvia, en la reunió de 6 d'agost de 2021,  
  
  
ACORDA  
  
Primer  
Autoritzar l'aprovació, per la persona titular de la Presidència de la Generalitat, de l'expedient de rescabalament EI 09/2021, com a conseqüència de serveis prestats pel personal funcionari afectat per la realització d'hores en excés de les reglamentàries exigibles, en el període comprés des de novembre de 2019 al 31 de desembre de 2020, així com serveis extraordinaris prestats en juliol de 2019, per un import total de 46.512,63 ?.  
  
Segon  
Autoritzar la imputació al pressupost de 2021 de les obligacions econòmiques contretes en 2019 i 2020 per import de 46.512,63 ?.  
  
València, 6 d'agost de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9090, del 24-05-2021 (2021/5735)

DECRET 70/2021, de 21 de maig, del Consell, de cessament de Juan Salvador Pérez Ballester com a director general de Model Econòmic, Finançament Autonòmic i Política Financera.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   9090

Data del DOGV
:   24-05-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/5735


Data del document
:   21-05-2021

Organisme emissor
:   Conselleria d'Hisenda i Model Econòmic

Tipus de document
:   Decret

Anàlisi jurídica

 Descriptors 

:   * Conselleria d'Hisenda i Model Econòmic
    * Presidència de la Generalitat

DECRET 70/2021, de 21 de maig, del Consell, de cessament de Juan Salvador Pérez Ballester com a director general de Model Econòmic, Finançament Autonòmic i Política Financera. [2021/5735]  
D'acord amb els articles 17.a i 33.2 de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, amb la deliberació prèvia del Consell, en la reunió de 21 de maig de 2021,  
  
  
DISPOSE  
  
El cessament, a petició pròpia, de Juan Salvador Pérez Ballester com a director general de Model Econòmic, Finançament Autonòmic i Política Financera, agraint-li els serveis prestats.  
  
Aquest decret tindrà efectes des del dia de la publicació en el Diari Oficial de la Generalitat Valenciana.  
  
València, 21 de maig de 2021  
  
La vicepresidenta del Consell,  
MÓNICA OLTRA JARQUE  
  
  
El conseller d'Hisenda i Model Econòmic,  
VICENT SOLER I MARCO
Diari Oficial de la Generalitat Valenciana


Sumari del DOGV 9048, del 25-03-2021 (2021/2593)

Notificació de la sentència dictada en el judici verbal número 1155/2019.
-------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/2593


Organisme emissor
:   Jutjat de Primera Instància Número 2 de Gandia

Tipus de document
:   Edicte

Notificació de la sentència dictada en el judici verbal número 1155/2019. [2021/2593]  
En el procediment de judici verbal desnonament per precari número 1155/19, seguit a instàncies de la procuradora Silvia López Monzó, en nom i representació de Coral Homes, SLU, contra ocupants ignorats de l'habitatge siti a Gandia, carrer Pintor Sorolla, número 36, 2n, 3a, s'ha dictat la sentència que té l'encapçalament i la dispositiva que, literalment, són com segueix:  
  
Sentència número 253/2020  
Jutgessa que la dicta: Sandra Gil Vicente.   
Lloc: Gandia.  
Data: 16 de desembre de 2020.  
Part demandant: Coral Homes, SLU.   
Procuradora: Silvia López Monzó.   
Part demandada: ocupants ignorats carrer Pintor Sorolla, 36, 2n, 3a.  
Objecte del judici: acció declarativa.  
  
«Dispositiva  
Estime íntegrament la demanda interposada per Coral Homes, SLU, contra els ocupants ignorats de l'habitatge siti a carrer Pintor Sorolla, 36, 2n, 3a, de Gandia; declare que pertoca el desnonament d'aquest habitatge, que els demandats hauran de deixar lliure i expedit. S'imposen als demandats les costes generades.  
Mode d'impugnació: mitjançant un recurs d'apel·lació per a l'Audiència Provincial de València (article 455 LECn).  
El recurs s'ha d'interposar per mitjà d'un escrit que s'ha de presentar en aquest jutjat dins del termini de 20 dies hàbils, comptador a partir de l'endemà de la notificació, amb la indicació dels pronunciaments que s'impugnen (art. 458 LECn).  
De conformitat amb la disposició addicional 15a de l'LOPJ, perquè siga admés a tràmit el recurs d'apel·lació, ha de constituir-se un depòsit de 50 euros, que serà retornat només en el cas que el recurs siga estimat. Cal constituir-se el depòsit ingressant la quantitat esmentada en el banc Banesto, en el compte corresponent a aquest expedient (JJJJ 2854 ZS EEEE AA), i indicant, en el camp «concepte», el codi «02 civil-apel·lació» i la data de la resolució contra la qual es recorre, amb el format DD/MM/AAAA.  
En el cas de fer l'ingrés mitjançant una transferència bancària, després de completar el codi de compte corrent (CCC \*\*\*\*\*\*\*\*\*\*\*\*\*), s'ha d'indicar en el camp «concepte» el número de compte, el codi i la data de la manera que s'ha exposat en el paràgraf anterior.  
Aquesta és la meua sentència, que pronuncie, mane i signe.»  
  
I, atés que es desconeix el parador dels demandats, els ocupants ignorats de l'habitatge siti a Gandia, carrer Pintor Sorolla, número, 36, 2n, 3a, expedisc aquest edicte perquè els valga de notificació en deguda forma.  
  
Gandia, 24 de febrer de 2021.- La lletrada de l'Administració de justícia: Silvia Lacueva Subirats.
Diari Oficial de la Generalitat Valenciana


Sumari del DOGV 9220, del 22-11-2021 (2021/11436)

Modificació de la relació de llocs de treball.
----------------------------------------------

### Dades del document

Número de DOGV
:   9220

Data del DOGV
:   22-11-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/11473


Data del document
:   12-11-2021

Organisme emissor
:   Ajuntament de Picanya

Tipus de document
:   Anunci

Descriptors 

:   * Picanya
    * personal
    * concurs administratiu

Modificació de la relació de llocs de treball. [2021/11156]  
Havent conclòs l'aprovació de la modificació de la relació de llocs de treball d'aquest ajuntament, pel Plenari d'aquest ajuntament, en la sessió celebrada l'11 de novembre de 2021.  
De conformitat amb el que estableix l'article 127 del text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril, per mitjà del present anunci es publica íntegrament l'esmentada modificació.  
  
- Barrar els dos llocs de treball d'agent d'ocupació i desenvolupament local a A1/A2.  
- Obrir les direccions d'àrea com a llocs de lliure designació a totes les administracions públiques i permetre que puguen ser ocupades per personal funcionari de carrera de l'Ajuntament de Picanya o de qualsevol altra administració pública.  
  
Picanya, 12 de novembre de 2021.- L'alcalde: Josep Almenar Navarro.
Diari Oficial de la Generalitat Valenciana


Sumari del DOGV 9105, del 11-06-2021 (2021/5493)

Notificació de la sentència dictada en el procediment ordinari número 377/2016.
-------------------------------------------------------------------------------

### Dades del document

Número de DOGV
:   9105

Data del DOGV
:   11-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/5493


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el procediment ordinari número 377/2016. [2021/5493]  
Judici procediment ordinari 377/2016  
Part demandant: Comunitat de Propietaris de l'Edifici Adelaida I-II.  
  
Part demandada: Francisco Lidón Grao i Patricia Enjalric.  
Sobre ordinaris de propietat horizonta.l  
  
En el judici a què es fa referència seguit en aquest jutjat, s'ha dictat una sentència de data 18 de març de 2021, s'ha acordat notificar a Francisco Lidón Grao i Patricia Enjalric, i atés que han resultat negatives les gestions realitzades per a conéixer el domicili o residència habitual de la part demandada.  
  
Se li fa saber que el text íntegre de la resolució es troba a la seua disposició en la Secretaria d'aquest jutjat i que contra aquesta resolució es pot interposar un recurs d'apel·lació en el termini previst per la llei, davant l'Audiència Provincial d'Alacant, en la forma previnguda en els articles 457 i següents.  
  
I perquè valga de notificació en forma a Francisco Lidón Grao i Patricia Enjalric, expedisc aquest edicte.  
  
Torrevieja, 27 d'abril 2021.- La lletrada de l'Administració de justícia: M. Isabel de la Torre Martínez.
Diari Oficial de la Generalitat Valenciana


Sumari del DOGV 9195, del 15-10-2021 (2021/10502)

RESOLUCIÓ de 15 d'octubre de 2021, de la consellera de Sanitat Universal i Salut Pública, de modificació de la Resolució de 2 de desembre de 2020, de la consellera de Sanitat Universal i Salut Pública, per la qual es deleguen competències en matèria de contractació i de gestió econòmica en determinats òrgans de la Conselleria
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9195

Data del DOGV
:   15-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10277


Data del document
:   15-10-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 15 d'octubre de 2021, de la consellera de Sanitat Universal i Salut Pública, de modificació de la Resolució de 2 de desembre de 2020, de la consellera de Sanitat Universal i Salut Pública, per la qual es deleguen competències en matèria de contractació i de gestió econòmica en determinats òrgans de la Conselleria [2021/10909]  
El 16 d'octubre de 2021 és produïx la reversió a la Conselleria de Sanitat Universal i Salut Pública de la gestió del Departament de Salut de Torrevieja. Tal circumstància requerix reforçar els equips de direcció responsables de l'administració de l'esmentat departament de salut.  
En virtut del que exposa, resolc  
  
Primer  
S'afig el punt 9 al resolc onzé de la Resolució de 2 de desembre de 2020, amb la següent redacció:  
«9. En cas de vacant, absència o malaltia de la persona titular de la direcció econòmica del Departament de Salut de Torrevieja, les competències atorgades en la present resolució a les direccions econòmiques seran exercides per la persona titular de la direcció econòmica del Departament de Salut d'Elx.»  
  
Segon  
La present modificació produirà efectes a partir del 16 d'octubre de 2021.  
  
València, 15 d'octubre de 2021.- La consellera de Sanitat Universal i Salut Pública: Ana Barceló Chico.
Diari Oficial de la Generalitat Valenciana


Sumari del DOGV 9165, del 02-09-2021 (2021/8035)

Notificació de la sentència dictada en el judici verbal número 77/2021.
-----------------------------------------------------------------------

### Dades del document

Número de DOGV
:   9165

Data del DOGV
:   02-09-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/8035


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el judici verbal número 77/2021. [2021/8035]  
N.I.G.: 03576-87-0-0772-2077365  
Procediment: judici verbal (250.2) [VRB] - 000077/2021-Z.  
Demandants: Rètols Zuri, SL.  
Procuradora: María Engracia Abarca Nogués.  
Demandats: Retail Indoor Costablanca, SL.  
  
En el judici verbal (250.2) [VRB] - 000077/2021 s'ha dictat sentència, en la qual consta com a part demandant Retols Zuri, SL, i com a part demandada, Retail Indoor Costablanca, SL.  
D'acord amb la Instrucció número 6/2012, de la Secretaria General de l'Administració de Justícia, queden les actuacions en l'oficina judicial a la disposició dels interessats. La resolució és ferma, ja que no és susceptible de cap recurs d'apel·lació (article 455.1 de la Llei d'enjudiciament civil).   
Les dades personals que es posen a la disposició de les parts s'han de tractar amb confidencialitat i per a les finalitats de l'Administració de justícia en els termes que preveu la Llei orgànica de protecció de dades.  
  
  
Benidorm, 17 de maig de 2021.- La lletrada de l'Administració de justícia: Ana Isabel Galiana.
Diari Oficial de la Generalitat Valenciana


Sumari del DOGV 9205, del 29-10-2021 (2021/10217)

Bases i convocatòria de les proves selectives per a proveir una plaça d'agent de policia local.
-----------------------------------------------------------------------------------------------

### Dades del document

Número de DOGV
:   9205

Data del DOGV
:   29-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/10566


Data del document
:   13-10-2021

Organisme emissor
:   Ajuntament de San Fulgencio

Tipus de document
:   Anunci

Descriptors 

:   * San Fulgencio
    * concurs administratiu

Bases i convocatòria de les proves selectives per a proveir una plaça d'agent de policia local. [2021/10644]  
Per un acord de la Junta de Govern Local de data 5 d'agost de 2021, s'han aprovat les bases i convocatòria de les proves selectives per a proveir una plaça d'agent de policia local, per torn lliure, inclosa en l'oferta d'ocupació pública de 2018 de l'Ajuntament de San Fulgencio, havent sigut publicades en el Butlletí Oficial de la Província d'Alacant núm. 173, de data 10 de setembre de 2021, i en el Boletín Oficial del Estado núm. 238, de data 5 d'octubre de 2021.  
  
Els interessats podran obtindre més informació consultant les bases que figuren íntegrament publicades en el tauler d'anuncis i Seu Electrònica de l'Ajuntament de San Fulgencio http://www.sanfulgencio.es  
La presentació de sol·licituds es realitzarà, segons el que s'estableix en les bases que regulen aquest procés selectiu, dins del termini de vint dies hàbils a comptar des de l'endemà de la publicació d'aquest anunci en el Diari Oficial de la Generalitat Valenciana.  
Cosa que es fa pública per a coneixement general.  
  
San Fulgencio, 13 d'octubre de 2021.- L'alcalde: José Sampere Ballester.